Sembilu 2005

Sembilu 2005 merupakan filem drama romantik Malaysia 2005 arahan Yusof Haslam terbitan Skop Productions. Ia mengisahkan tentang hubungan percintaan Vince dan Salina yang menemui seribu jalan buntu akibat tentangan daripada keluarga mereka. Ia dibintangi oleh Vince Chong dan Hetty Sarlene bersama-sama Zed Zaidi, Ziana Zain, Erra Fazira, Awie dan ramai lagi. Filem ini merupakan pembikinan semula daripada filem Sembilu (1994) dan filem terakhir arahan Yusof Haslam sebelum bersara dari kerusi pengarah.

Sinopsis
Mengisahkan  suka duka di alam persekolahan yang dialami oleh Salina dan 3 sahabat baik, Khai, Vince dan Zek. Manakala Marina, kakak Salina adalah andartu yang telah melewati usia 30-an. Marina terlalu mengongkong adiknya, Salina. Untuk memburu kejayaan, Salina rapat dengan Vince, pelajar pintar di sekolah itu berdarah campuran Inggeris dan Cina. Keakraban Salina dan Vince dicemburui ramai pelajar lelaki terutama Zek dan Khai yang berasa begitu tercabar walaupun Vince adalah sahabat karib mereka. Begitu juga dengan seorang pelajar perempuan, Julia yang sebenarnya turut menaruh hati pada Vince.

Pelakon
 Vince Chong sebagai Vince
 Hetty Sarlene sebagai Salina
 Zed Zaidi sebagai Zek
 Ziana Zain sebagai Marina
 Khai Wahi sebagai Khai
 Juliana Banos sebagai Julia
 Pushpa Narayan sebagai Puspa
 Erra Fazira sebagai Cikgu Erra
 Awie sebagai Zambri
 Buzen Hashim sebagai Buzen
 Diana Johor sebagai Diana
 Norsyella sebagai Syella
 Salih Yaacob sebagai Cikgu Salleh
 Aznah Hamid sebagai Pengetua Aznah
 Aziz Singah sebagai Hamdan
 Abby Abadi sebagai Cikgu Abby
 Azza Elite sebagai Cikgu Azza
 Johan Abdullah sebagai Michael
 Angeline Tan sebagai Susy
 Sheera Iskandar sebagai Shira
 Ernie Sharlina sebagai Shima
 Vaneesa Chong sebagai Vanessa
 Mak Jah sebagai orang gaji (tidak dinamakan)
 Anna Halim sebagai Sally (tidak dinamakan)

Penerbitan
Sembilu 2005 ialah pembikinan semula dari filem pecah panggung 1994, Sembilu. Penggambaran filem ini dijalankan pada Jun 2004. Bekas alumni Akademi Fantasia musim pertama, iaitu Vince Chong dan Khai Wahi melakonkan watak diri mereka sendiri. Kakak Vince, iaitu Vanessa turut berlakon.

Syarikat telekomunikasi negara, Celcom menjadi penaja rasmi filem ini. Filem ini menjadi filem terakhir arahan Yusof Haslam sebelum bersara untuk menumpukan perhatian sebagai penerbit filem.

Keluaran dan sambutan
Sembilu 2005 dikeluarkan pada 24 Mac 2005 dan menjadi kejayaan komersial apabila ia berjaya meraih kutipan pecah panggung sebanyak RM800,000 dalam tempoh seminggu selepas tayangan perdana rasmi. Bagi mempromosikan filem ini, majlis tayangan amal telah diadakan pada 15 Mac 2005 di Dewan Merdeka, Pusat Dagangan Dunia Putra (PWTC).

Suraiya Mohd Noor, menulis untuk Berita Harian, berkata: "Sembilu 2005 walaupun tarikan judul dan pengarahnya begitu utuh, masih kurang berjaya menarik penonton ke pawagam".

Runut bunyi

Sembilu 2005: Original Motion Picture Soundtrack ialah album runut bunyi filem Sembilu 2005 yang diterbitkan bagi mempromosikan filem ini. Vince menyumbangkan empat lagu nyanyiannya yang kesemuanya dimuatkan album album pertamanya. Lagu tema filem ini, "Sembilu 2005" dipersembahkan oleh Nico, Yassin dan June.

Senarai runut

Adaptasi novel
Sebuah novel adaptasi filem dengan tajuk sama telah diterbitkan dengan plot diinspirasikan dari filem ini. Ia ditulis oleh Sharifah Abu Salem dan diterbitkan oleh Alaf 21 dengan kerjasama Skop Productions. Sembilu 2005 menjadi filem kedua terbitan Skop yang diadaptasikan sebagai novel selepas Janji Diana. Dicapai pada 7 Julai 2018.

Anugerah
 Tahun Anugerah Kategori Penerima/Karya tercalon Keputusan 2005 Festival Filem Malaysia ke-18 Pelakon Harapan Lelaki Vince  Penataan Seni Terbaik Faizal Yusuf  Penataan Bunyi Terbaik Hasmi Kamal  Sinematografi Terbaik Indra Che Muda 

Lihat juga
 Sembilu (siri filem)

Rujukan

Pautan luar


Kategori:Filem 2005
Kategori:Filem Malaysia tahun 2005
Kategori:Filem terbitan Skop Productions
Kategori:Filem drama Malaysia
Kategori:Filem bahasa Melayu
Kategori:Filem arahan Yusof Haslam